Matthew Gray Gubler

Matthew Gray Gubler američki je glumac, režiser, crtač i bivši maneken. Debitirao je u filmu Panika pod morem ulogom stažista br. 1, a najpoznatiji je po ulozi mladog genija dr. Spencera Reida u CBS-ovoj kriminalističkoj seriji Zločinački umovi, čijih je 10 epizoda i režirao. Snimio je nekoliko filmova, koji su većinom snimani u njegovom rodnom Las Vegasu, kao i u New Yorku, prije no što je diplomirao na NYU.

 Lični život 
Gubler, koji je pohađao i The Meadows School, završio je srednju školu u lasvegaskoj Akademiji za međunarodne studije, scenske nastupe i vizualne umjetnosti, gdje je diplomirao glumu jer u toj školi nije bilo njegove prve ljubavi – režije. Ipak, režiju je diplomirao na Tischevoj školi umjetnosti u sklopu NYU-a. Također je pohađao i Kalifornijski univerzitet u Santa Cruzu. Gublerovi roditelji rođeni su u Las Vegasu. Njegova majka Marilyn bila je prva žena na čelu republikanaca u Nevadi. Njegov djed Maxwell Kelch bio je prvi predsjednik Privredne komore Las Vegasa i osnivač prve radiostanice u Las Vegasu (KENO). Njegova sestra Laura Dahl bavi se modnim dizajnom u New Yorku. Ima i 12 godina mlađeg brata, koji se pojavio u spotu grupe Whirlwind Heat za pjesmu "Reagan", koji je Matthew režirao.

 Karijera 
Dok je studirao na NYU, Gublera je pronašla Tyra Banks i uvukla ga u svijet manekenstva, pa je radio kao model agencije DNA Model Management za Tommyja Hilfigera, Marca Jacobsa i American Eagle, između ostalih. Na listi top 50 muških modela na sajtu models.com bio je rangiran na 46. mjesto. Nosio je modele Burberryja, Marca i razne druge.

Nakon što se počeo baviti manekenstvom, stažirao je za Wesa Andersona, koji ga je podstakao da se prijavi za audiciju za ulogu u Andersenovom filmu Panika pod morem. Gubler je to i uradio i dobio ulogu Nica (stažista br. 1). To je dovelo do uloge Spencera Reida u Zločinačkim umovima. Epizoda te serije koja završava scenom u kojoj Reid bulji u cijev pištolja(2x14) "The Big Game", CBS, 4. 2. 2007. imala je najveću gledanost (po epizodi) u historiji serije od preko 25 miliona gledalaca. Iako je Gubler poznat po ulozi u Zločinačkim umovima, on se bavi i režijom i plesom s Alexis Brown.

Imao je i manju ulogu u filmu RV iz 2006, u kojem je glumio ozloglašenog Joea Joea, a posudio je i glas Simonu u dugometražnom animiranom filmu Alvin i vjeverice iz 2007. i njegovim nastavcima.

 Filmaški rad 
Tokom snimanja Panike pod morem Gubler je snimio vlastiti dokumentarac pod nazivom Dnevnik stažista u "Panici pod morem" Matthewa Graya Gublera, koji je prikazivao snimanje filma iza kulisa. Dokumentarac je kasnije uključen u neka DVD-izdanja. Gubler je režirao i glumio u serijalu samokritičnih pseudodokumentarnih filmova pod nazivom Matthew Gray Gubler: Neovlašteni dokumentarac, u kojima parodira ponašanje u Hollywoodu, a snima ih dok je na setu Zločinačkih umova. Snimljen je i njihov nastavak, Matthew Gray Gubler: Ovlašteni dokumentarac, iako je trenutno dostupna samo jedna epizoda. Režirao je, montirao i bio koproducent spota za pjesmu "Don't Shoot Me Santa" rok-grupe The Killers.

Godine 2008. nakratko se pojavio i u skeču u sklopu šoua Saturday Night Live, kad je domaćin bio Steve Carell.

 Filmografija 
 Gluma 
+Film Godina Naslov Uloga Napomene2004.Panika pod moremStažist #12006.Moji problematični prazniciJoe Joe2007.Alvin i vjevericeSimon SevilleGlas 2008.Veliki Buck HowardRussellKako postati serijski ubicaBart 2009.(500) dana ljubaviPaulAlvin i vjeverice 2Simon SevilleGlas2010.Ružni život lijepe djevojkeZiggy 2011.All-Star SupermanJimmy OlsenGlasScooby-Doo! Legenda o FantosauruWinsor GlasČarobna dolinaMokAlvin i vjeverice: Urnebesni brodolomSimon Seville Glas2012.OdstranjivanjeG. Claybaugh 2014.Život poslije BethKyle OrfmanPrigradska gotikaRaymondNagrada "Screamfest" za najboljeg glumcaVrući zrakBatman: Napad na ArkhamEdward Nygma/ZagonetačGlas 2015.Alvin i vjeverice: Velika alvinturaSimon SevilleGlas Band of Robbers Joe Harper 2016.Trash FireCaleb68 KillChip

+Televizija Godina Naslov Uloga Napomene2005–trenutnoZločinački umoviDr. Spencer ReidGlavna uloga (252 epizode)2011.Priče slavnih o duhovimaGlumi sam sebe3. sezona, 4. epizoda2012.Unutrašnja ljepotaAlex #26 / Alex #461. sezona, epizode 3+42016.@midnightGlumi sam sebe

 Ostalo 
 Godina Naslov Napomene 2005.Claude: Simfonija hororaRežiserDnevnik stažista u "Panici pod morem" Matthewa Graya GubleraMontažer, snimatelj, producent, scenarist, režiserKaktus koji je izgledao baš kao čovjekMontažer, snimatelj, producent, scenarist, režiser 2006.Matthew Gray Gubler: Neovlašteni dokumentaracProducent, scenarist (koncept), režiser"Reagan"Spot grupe Whirlwind Heat – režiser2007."Don't Shoot Me Santa"Spot grupe The Killers – režiser, montažer, koproducent2005–trenutnoZločinački umovi2015."Dirt Sledding"Spot grupe The Killers – režiser

 Reference 

 Vanjski linkovi 


 Biografija na CBS.com
 Matthew Gray Gubler na TV Guideu
 Gublerove domaće dekoracije za Noć vještica
 Intervju s Matthewom Grayem Gublerom

Kategorija:Rođeni 1980.
Kategorija:Američki glumci
Kategorija:Američki režiseri
Kategorija:Biografije, Las Vegas
Kategorija:Živi ljudi